Чарлз Строс
Чарлс Дейвид Джордж „Чарли“ Строс (, роден в Лийдс, Великобритания на 18 октомври 1964 година е писател, който живее в Единбург, Шотландия. Творбите му варират от научна фантастика до хорър в стила на Хауърд Лъвкрафт, и до фентъзи.

Счита се, че Строс е част от новото поколение британски писатели на научна фантастика, които специализират в твърда научна фантастика и космическа опера. Негови съвременници са Алистър Рейнолдс, Кен Маклеод и Лиз Уилямс. Черпи вдъхновение от Уилям Гибсън, Върнър Виндж и Брус Стърлинг, както и от други киберпънк и посткиберпънк писатели.

Първият му публикуван разказ, „Момчетата“ (The Boys), излиза в „Интерзоун“ през 1987 г. Първият му роман, „Сингуларно небе“, е публикуван от „Ейс Букс“ през 2003 г., и е номиниран за „Хюго“. Сборник негови разкази, Toast: And Other Rusted Futures, излиза през 2002 г. По-късни негови разкази са били номинирани за „Хюго“, „Небюла“ и други награди. Повестта му „Бетонната джунгла“ печели наградата „Хюго“ в категорията за повести. Романът „Accelerando“ спечели наградата „Локус“ за най-добър научно-фантастичен роман за 2006 г., беше финалист за Мемориалната награда „Джон У. Кемпбъл“ за най-добър роман за годината, и участва в балотажа за наградата „Хюго“ за най-добър роман.

През 1970-те и 1980-те Строс публикува няколко статии за ролеви игри за „Тъмници и дракони: За напреднали“ в списанието „White Dwarf“. Някои от създанията му, като рицарят на смъртта, гитианки (зает като концепция от „Умиране от светлината“, книга на Джордж Р. Р. Мартин), гитцераи и слаад са публикувани по-късно в разширението „Friend's Folio“, и са още популярни сред геймърите.

Освен като писател той е работил по различно време и като автор на техническа литература, журналист на свободна практика, програмист и фармацевт. Завършил е фармация и компютърни науки.

През август 2004 г. дебютира Rogue Farm, филм в стил „машинима“, създаден по едноименния му разказ от 2003 г.

Той е сред поканените за почетни гости на Orbital 2008, националният британски конвент на фантастиката (Eastercon) през март 2008 г.

Произведения

Външни препратки 
  Официална страница и блог
  Онлайн произведения от Чарли Строс  във Free Speculative Fiction Online
  „Акселерандо“ - пълният текст на романа, разпространяван под Криейтив Комънс лиценз
  „Бетонната джунгла“ - пълният текст на романа, разпространяван под Криейтив Комънс лиценз
  „Една по-студена война“

Британски фентъзи писатели
Британски писатели фантасти
Носители на награда „Хюго“
Носители на наградата „Курд Ласвиц“‎
Родени в Лийдс